OpenLLM-France/wikimedia huggingface dataset:
# Peglio (Markak)

Peglio Italiako udalerri bat da. Pesaro eta Urbinoko probintzian kokatuta dago, Markak eskualdean. 645 biztanle ditu, 21,36 kilometro koadroko azaleran banatuta.

## Mugakideak

Pegliok honako udalerri hauekin egiten du muga:
Sassocorvaro Sant'Angelo in Vado Urbino Lunano Urbania

## Kanpo estekak

* Datuak: Q207454
* Multimedia: Peglio, Marche (Italy) / Q207454
# Pegnitz ibaia

Pegnitz Bavariako ibaia da. Izen bereko hiriaren iparraldean jaiota, hegoalderantz egiten du lehenik, gero mendebalderantz, eta Nurenbergetik pasatzen da. Handik 7 bat kilometrora, Fürth hirian, Rednitz ibaiarekin bat egiten du. Hortik aurrera, Regnitz izena du.
115 km inguruko luzera du.

## Kanpo estekak

* Datuak: Q163880
* Multimedia: Pegnitz (Regnitz) / Q163880
# Passagem Franca

Passagem Franca Brasilgo udalerri bat da, Maranhão estatuan kokatua. 17.220 biztanle ditu 1.358,327 km²ko eremuan.

## Ikus, gainera

* Maranhão

## Kanpo estekak

* Datuak: Q2043365
* Multimedia: Passagem Franca / Q2043365
# Passalotis

Passalotis Cosmopterigidae familiako tximeleta genero bat da. Bere espezie tipoa Passalotis irianthes da.

## Espezieak

| Espeziea | Irudia | Egoera |
| Passalotis irianthes | | daturik gabe |

## Kanpo estekak

* Datuak: Q7142526
* Espezieak: Passalotis
# Passagem (Paraíba)

Passagem Brasilgo udalerri bat da, Paraíba estatuan kokatua. 2.463 biztanle ditu 111,876 km²ko eremuan.

## Ikus, gainera

* Paraíba

## Kanpo estekak

* Datuak: Q2104849
* Multimedia: Passagem (Paraíba) / Q2104849
# Passagem (Rio Grande do Norte)

Passagem Brasilgo udalerri bat da, Rio Grande do Norte estatuan kokatua. 3.115 biztanle ditu 41,215 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q2309743
* Multimedia: Passagem (Rio Grande do Norte) / Q2309743
# Passaic (Missouri)

Passaic Missourieko herri bat da. Bates konderrian kokatua dago. 2010ean 34 biztanle zituen, 0,18 kilometro koadrotan banatuta.

## Ikus, gainera

* Bates konderria

## Kanpo estekak

* Datuak: Q953119
# Passaic (New Jersey)

Passaic New Jerseyko hiri bat da. Passaic konderrian kokatua dago. 2010ean 69.781 biztanle zituen, 8,15 kilometro koadrotan banatuta.

## Ikus, gainera

* Passaic konderria

## Kanpo estekak

* Datuak: Q170433
* Multimedia: Passaic, New Jersey / Q170433
# Passaic konderria (New Jersey)

Passaic konderria (ingelesez: Passaic County) New Jerseyko konderri bat da, Ameriketako Estatu Batuetan. Hiriburua Paterson da. 2010eko zentsuaren arabera 501.226 biztanle zituen, Passaic kilometro koadroko azaleran.

## Geografia

Passaic konderriak 510,5 kilometro koadro ditu. Horietatik 32,41 ura dira. Beste 478,09 lurra dira. Biztanleria dentsitatea 981,83 da.

## Demografia

2010eko zentsoan bizi ziren 501.226 pertsonetatik 412.821 txuriak edo hispanoak dira. Horietatik hispano edo latino kategorian 185.677 dira. 55.480 beltzak edo afroamerikarrak. 769 amerikar natiboak ziren eta 53 Hawaii edo Pazifikoko irletako natiboak. 24.556 asiarrak ziren. Bestelako arraza bat kategorian 1.368 biztanle daude. Bukatzeko euren burua arraza bat baino gehiagotan 6.179 pertsonek kokatzen zuten.

### Biztanleria piramidea
## Kanpo estekak

* Datuak: Q495974
* Multimedia: Passaic County, New Jersey / Q495974
# Passamaquoddy

Passamaquoddy (passamaquoddyeraz, Peskotomuhkati edo Pestomuhkati) Ipar Amerikako herri amerindiarra da, algonkin familiako hizkuntza batean mintzo dena. Europarrak iritsi zirenean, egun Maineren (Estatu Batuetako estatua) eta New Brunswicken (Kanadako probintzia) mugaldean kokaturik zeuden. Ehizatik eta arrantzatik bizi ziren, eta, kolonoen presioaren ondorioz, haien lurraldea txikiagotuz joan zen. Gaur egun, passamaquoddy indiarrak Maine estatuko bi erreserbatan bizi dira; guztira, 2.500 pertsona inguru dira. Kanadan ere bizi dira batzuk, baina gutxiago.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1649265
* Multimedia: Passamaquoddy / Q1649265
# Passagem Franca do Piauí

Passagem Franca do Piauí Brasilgo udalerri bat da, Piauí estatuan kokatua. 4.135 biztanle ditu 775,385 km²ko eremuan.

## Ikus, gainera

* Piauí

## Kanpo estekak

* Datuak: Q1937308
* Multimedia: Passagem Franca do Piauí / Q1937308
# Padar uhartea

Padar uhartea Indonesiako uharte txiki bat da, Sondako uharte txikietan dagoena. Administratiboki, Ekialdeko Nusa Tenggara (Indonesia) probintziari dagokio. Komodoko Parke Nazionalaren barruan dago.

## Geografia

Padar mendebaldean Komodo uhartearen eta ekialdean Rincaren artean dago.

## Kanpo estekak

* Datuak: Q1134717
* Multimedia: Padar Island / Q1134717
# Padbury

Padbury, Ingalaterrako erdialdean dagoen herri bat da, Buckinghamshire konderrian.
2016an 810 biztanle zituen.
* Datuak: Q1815680
* Multimedia: Padbury / Q1815680
# Pacífico (Madril)

Pacífico, Espainiako Madril hiriburuko auzo bat da, Retiro barrutian. Hiriko 31. auzoa da. Bere izena Pacífico kaleari zor dio.

## Ondarea

* Pacíficoko motor nabea
* Andén 0
* Daoíz y Velarde kiroldegia

## Kanpo estekak

* Datuak: Q3773753
* Multimedia: Pacífico neighborhood, Madrid / Q3773753
# Pacífico geltokia

Pacífico geltokia, Madrilgo metroaren geltoki bat da, Espainiako Madril hiriburuko Retiro barrutian.
1923ko maiatzaren 8an inauguratu zen.
* Datuak: Q2479769
* Multimedia: Estación de Pacífico / Q2479769
# Padania

Padania :
| Hiriburua | Mantua |
| Sorrera | 1996 |
| Desagerketa | --- |
| Hizkuntza ofiziala | italiera |
Padania Lega Nord (Iparreko Liga, euskaraz) alderdiko nazionalistek, batez ere Lega Nord alderdiak, Italiako iparraldeari ematen dioten izena da. Alderdi honetako buruzagi Umberto Bossik 1996ko irailaren 15ean lurraldearen independentzia aldarrikatu zuen Venezian egindako ekitaldi batean.
Padania izena Po ibaiaren latineko izenetik dator, Padus; eta bereziki, geografiazko testuetan erabiltzen den Pianura padana terminotik. Zentzu politikoa 1990eko hamarkadan hartu zuen, Italia iparraldeko alderdi politiko zenbaitek bat egin eta Lega Nord alderdia sortu zutenean. Garai hartara arte, bestela, Padania Po ibaiko haranari emaniko izena baitzen: Val Padana.
Lega Nord-ek arazoak izan zituen Padaniaren hegoaldeko mugak zehazteko (Toskana, Umbria eta Markekin batez ere), baina eztabaida batzuen ondoren, 2002ko estatutu proiektuan Italiako ondoko eskualdeak zehaztu zituzten:
* Aosta Ibarra
* Piemonte
* Liguria
* Lombardia
* Trentino-Adige Garaia
* Veneto
* Friuli-Venezia Giulia
* Emilia-Romagna
* Toskana
* Umbria
* Markak
Azken hiru eskualdeotan, hala ere, Lega Nordek ez du edo ez du ia presentziarik.

## Hizkuntzak

Padania bezala izendatutako lurraldean hainbat hizkuntza mintzatzen da, nahiz eta italiera den nagusia eta zabalduena. Italierarekin batera, baina, ondoko hizkuntza hauek mintzatzen dira Italiaren muga aldeetan, eta Estatuak gutxiengoen hizkuntza gisa aitortzen ditu:
* Frantsesa
* Franko-proventzera edo arpitaniera
* Okzitaniera
* Alemana
* Friuliera
* Ladinoa
* Esloveniera
Hauetaz gain, hala ere, onarpenik ez duten beste hizkuntza batzuk badaude. Gehienetan "dialekto" bezala izendatzen dira, inguru itxietan (familian, lagunartean...) eta adineko jendeak soilik hitz egiten dituelako. "Dialekto" hauek, aitzitik, hizkuntza gisa sailkatzen ditu UNESCOren Ethnologue-k. Tokiko hizkuntza hauek ulergarriak dira beraien artean eta, neurri txikiagoan, italierarekin. Hizkuntza hauek ondoko hauek dira: lombardiera, liguriera -Monakon ofiziala-, emiliar-romagnoloa, piamontera eta veneziera.

## Ikus gainera

* Lega Nord

## Kanpo estekak

* (Italieraz) Padaniaren independentziarako Lega Nord-en Estatutu Federala (PDFn), 2002ko martxoak 1-3ko Ohiko Kongresu Federalean onetsia.
* Datuak: Q505632
* Multimedia: Padania / Q505632
# Paddington

Paddington, Erresuma Batuko Londres hiriburuaren erdialdean dagoen auzo bat da, Westminster Hiria barrutian.
* Datuak: Q124230
* Multimedia: Paddington, London / Q124230
# Paddington geltokia

Paddington tren geltokia Ingalaterrako Londres hiriburuan dagoen Paddington barrutiko tren eta metro geltoki bat da. Tren eta metro trafikoari dagokionez, Londresko zazpigarren geltoki gisa sailkatzen da.

## Ikus gainera

* Londresko metroa

## Kanpo estekak

* Datuak: Q214788
* Multimedia: Paddington station / Q214788
# Padang

Padang (indonesieraz: Kota Padang, jawiz: ڤادڠ‎) Indonesiako hiria da, Mendebaldeko Sumatra probintziako hiriburua, Sumatraren mendebaldeko itsasertzean dagoena. 2010ean 833.562 biztanle zituen.

## Klima

Padangek klima ekuatoriala du (Af) Köppen klima sailkapenaren arabera.
Datu klimatikoak (Padang) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 33.9 | 34.4 | 33.9 | 33.3 | 33.9 | 33.9 | 33.3 | 33.3 | 32.8 | 33.3 | 32.8 | 32.8 | 34.4 |
| Batez besteko tenperatura maximoa (°C) | 30.6 | 31.7 | 31.7 | 31.7 | 32.2 | 32.2 | 31.7 | 32.2 | 32.2 | 31.7 | 31.1 | 30.6 | 31.6 |
| Batez besteko tenperatura (ºC) | 27.0 | 27.0 | 27.0 | 27.2 | 27.5 | 27.0 | 25.0 | 25.0 | 26.7 | 26.7 | 26.7 | 26.7 | 26.6 |
| Batez besteko tenperatura minimoa (°C) | 23.3 | 24.4 | 23.9 | 23.9 | 23.9 | 23.9 | 23.3 | 23.3 | 23.9 | 23.9 | 23.9 | 23.9 | 23.8 |
| Erregistraturiko tenperatura minimoa (°C) | 21.1 | 20.6 | 21.1 | 21.7 | 21.7 | 20.0 | 21.1 | 20.6 | 21.1 | 21.1 | 21.1 | 21.1 | 20.0 |
| Pilatutako prezipitazioa (mm) | 351 | 259 | 307 | 363 | 315 | 307 | 277 | 348 | 352 | 495 | 518 | 480 | 4172 |
| Eguzki orduak | 175 | 181 | 175 | 188 | 200 | 206 | 200 | 186 | 136 | 135 | 167 | 167 | 2116 |
| Iturria (1): Sistema de Clasificación Bioclimática Mundial ||||||||||||||
| Iturria (2): Deutscher Wetterdienst (eguzki orduak, 1961–1990) ||||||||||||||

## Erreferentziak

* ↑ Indonesia–Padang. Centro de Investigaciones Fitosociológicas (Noiz kontsultatua: 2016-09-30).
* ↑ Global station data 1961–1990—Sunshine Duration. Station 96163: Mia Padang. Deutscher Wetterdienst (Noiz kontsultatua: 2016-09-30).

## Kanpo estekak

* Datuak: Q7253
* Multimedia: Padang / Q7253
# Padang poni

Padang ponia Indonesiako bertako zaldi arraza bat da. Bere tamaina zein gainontzeko ezaugarriengatik ponien sailkapen taldean sartzen da.
Bere hedapen nagusia Sumatra uhartean dago. Indonesia aldeko gainontzeko poni arrazen antzekoa da; Javako poni, Timordar ponia...

## Arrazaren historia

Indonesiako gainontzeko poni arraza gehienetan antzera, kolonizatzaile holandesek asko eragin zuten arrazan egindako hautaketen bidez.

## Arrazaren ezaugarriak

* Altuera soin gurutzera: 127 cm.

## Indonesiako beste hainbat poni arraza

Indonesian badira zortzi bertako poni arraza. Zalantzarik gabe uhartedian haibeste uharte izateak, irlen artean poni arraza ezberdinen garapena bultzatu du. Indonesiako poni arrazak honakoak dira: Batak ponia, Gayoe, Sandalwood ponia, Deli ponia, Baliko zaldia, Javako ponia, Timordar ponia, eta Sumba eta Sumbawa poniak.

## Kanpo estekak

* (Ingelesez) Arrazari buruzko artikuloa "The equinest entziklopedian
* Datuak: Q3360318

## Erreferentziak

* ↑ http://www.theequinest.com/breeds/padang-pony/
* ↑ http://www.lexiqueducheval.net/lexique_races_b.html
# Paul Molac

Paul Molac (Ploërmel, 1962ko maiatzaren 21a) bretainiar kultur aktibista eta politikari bat da. Union Démocratique Bretonne alderditik gertu dagoen ordezkari independentea da Morbihango laugarren barrutian, Frantziako Alderdi Sozialistaren eta Europe Écologie Les Verts alderdien babesarekin. Talde ekologistaren kidea izan zen, baina 2016tik aurrera talde sozialistako kidea da.
2015ean Bretainiako hauteskundetan Jean-Yves Le Drianren zerrenda aukeratu zuten. 2017an La République en Marcherekin hautatu zuten eta Libertés et territoires taldea sortu zuen 2018an.

## "Molac legea"

2021eko apirilean Frantziako Asanblea Nazipnalak eskualdeko hizkuntzentzako esparru juridikoa hobetzeko lege bat onartu zuen, neurri handi batean Paul Molac-en irmotasunaren emaitza izan zen. Horregatik legeari Molac legea deitzen hasi zen medioetan.
Urteak zeramatzan Paul Molacek hizkuntza gutxituei lege-babes sendoagoa eman nahian. Helburu horrekin aurkeztu zuen Hizkuntzen Ondarea Babesteari eta Sustatzeari Buruzko Legea Frantziako Asanblean, 2021ko otsailean. Irakaskuntzan, bizitza publikoan eta bizitza sozialean hobekuntzak ekartzen zituen euskara bezalako hizkuntzentzat, esaterako, eskoletan euskara ikasteko murgiltze-eredua onartuta. Lehenik, Frantziako Asanbleak legea onartu zuen, 247 diputatuk alde bozkatuta eta 76k bakarrik kontra —nahiz eta Hezkuntza ministroa aurka egon—. Lorpen handia izan zen hori. Gero, azken unean Blanquer ministroak legea konstituzionalera eramateko 61 sinadura lortu zituen. Han, bederatzi teknikarik konstituzioaren aurkakotzat jo dute legea. 61 sinatzaileetatik 53 Pariskoak izateak izugarrizko eskandalua eragin zuen, eta osagai politiko argi bat erantsi zion printzipioz batzuek eztabaida kultural gisa soilik aurkeztu nahi zutenari. Frantziako Konstituzio Kontseiluaren ebazpenaren ondotik, konstituzioaren 2. artikulua aldatzea da, haren ustez, sortutako egoera konpontzeko aukera bakarra.

## Erreferentziak

* ↑ Zabaleta, Eneritz; Guelle, Pauline. (2021-05-21). Hitzaldia: “Hizkuntza gutxituen aldeko legea Frantzian: argi izpi bat euskararentzat?”. UEU (Noiz kontsultatua: 2021-09-05).
* 1 2 Erremundegi Beloki, Ekhi. (2021-05-30). ««Badirudi hauteskunde giroan su bat itzaltzen saiatu dela Macron»» Berria (Noiz kontsultatua: 2021-05-30).
* ↑ Partal, Vicent. «'Molac'» Berria (Noiz kontsultatua: 2021-05-30).

## Kanpo estekak

* Datuak: Q3371854
* Multimedia: Paul Molac / Q3371854
# Paul McNaughton

Paul Peter Patrick McNaughton (Dublin, 1952ko azaroaren 17a - 2022ko azaroaren 6a) irlandar errugbilari, futbolari eta GAA jokalaria izan zen.
Errugbian jokatu zuen erdiko postuan Wanderers, Greystones, Chicago Lions eta Leinster taldeetan. Irlandako errugbi selekzioarekin 15 aldiz jokatu zuen 1978 eta 1981 bitartean.
Gainera, futbolean jokatu zuen Shelbourne F.C. eta Bray Wanderers A.F.C. taldeetan eta hurlingean Wicklow GAAn.
2005ean Leinstereko Errugbi zuzendari izendatu zuten eta 2008tik 2011ra Irlandako selekzioko managerra izan zen.

## Erreferentziak

* ↑ Lacey, Adam. (2022-11-7). «Paul McNaughton dies aged 69» Extra.ie (Noiz kontsultatua: 2022-11-8).
* Datuak: Q7152422
# Paul Mescal

Paul Colm Michael Mescal (Maynooth, 1996ko otsailaren 2a - ) irlandar aktorea da.

## Filmografia

* 2019: Bump ... Matt
* 2020: Normal People ... Connell Waldron
* 2020: The Deceived ... Seán McKeogh
* 2021: The Lost Daughter ... Will
* 2022: God's Creatures ... Brian O'Hara
* 2022: Aftersun ... Calum Paterson
* 2022: Carmen ... Aidan
* 2023: All of Us Strangers ... Harry
* 2023: Foe ... Junior
* 2024: Gladiator II ... Lucius Verus

## Antzerki

* 2017: The Great Gatsby ... Jay Gatsby
* 2017–2018: The Red Shoes ... Prince
* 2018: The Plough and the Stars ... Lieutenant Langon
* 2018: Asking for It ... Bryan
* 2018: A Midsummer Night's Dream ... Demetrius
* 2018: A Portrait of the Artist as a Young Man ... Stephen Dedalus
* 2020: The Lieutenant of Inishmore ... Mad Padraic
* 2022–2023: A Streetcar Named Desire ... Stanley Kowalski

## Erreferentziak

* ↑ https://variety.com/t/paul-mescal/
* ↑ https://www.londontheatre.co.uk/stars-on-stage/paul-mescal
* ↑ https://hellorayo.co.uk/hits-radio/entertainment/celebrity/paul-mescal/

## Kanpo estekak

* Paul Mescal IMDb-n
* Datuak: Q73367368
* Multimedia: Paul Mescal / Q73367368
# Paul Milgrom

Paul Robert Milgrom (Detroit, 1948ko apirilaren 20a) estatubatuar ekonomialaria da. 2020 Ekonomiako Nobel Saria jaso zuen Robert B. Wilsonekin batera enkanteen teorian egindako hobekuntzengatik eta subasta formato berriak asmatzeagatik
Detroiten jaio zen familia judu batean eta matematikan graduatu zen Michigango Unibertsitatean. Ekonomia eta kudeaketa irakaslea izan zen Ipar-mendebaldeko Unibertsitatean eta Yaleko Unibertsitatean. 1987tik Stanfordeko Unibertsitateko irakaslea da.
Joko-teorian aditua da, batez ere enkantearen teorian eta prezioen estrategietan.
* Datuak: Q1359990
* Multimedia: Paul Milgrom / Q1359990
# Paul Modrich

Paul Lawrence Modrich (Raton, Mexiko Berria, 1946ko ekainaren 13a) estatubatuar biokimikaria da. 2015eko Kimikako Nobel Saria jaso zuen Tomas Lindahl eta Aziz Sancarrekin batera DNAren konpontzeari buruzko ikerketengatik.
Massachusetts Institute of Technologyn eta Stanfordeko Unibertsitatean ikasi zuen. Kaliforniako Unibertsitatea Berkeleyn kimika irakasle izan zen eta Duke Unibertsitatean gero.
Zenbait minbizi mota sendatzeko metodo gisa DNAn egindako akatsen konponketari buruz egindako ikerketek Nobel Saria eman zioten.
* Datuak: Q7151888
* Multimedia: Paul L. Modrich / Q7151888
# Paul Mijksenaar

Paul Mijksenar (Herbehereak, 1944) ikusizko informazioaren arloan espezializatutako diseinatzailea da, eta nazioartean eragin handia lortu du garraio-sistemetan seinaleztapenean egindako lanari esker, hala nola Schiphol-eko eta New Jersey-ko aireportuetan edo Amsterdamgo metroan, besteak beste.
Mijksenaar informazioaren diseinuko aholkularitzaren sortzailea da. Paul Mijksenaar Archives Foundation (SAPM) ere sortu du. 2007ra arte, informazio-interfaze konplexuen diseinuan espezialista hau, Delft (Herbehereak) Teknologia Unibertsitateko Diseinu Industrialeko Ingeniaritza Fakultateko irakaslea ere izan da.

## Kanpo estekak

* Datuak: Q994980
* Multimedia: Paul Mijksenaar / Q994980
# Paul Mealor

Paul Mealor (1975eko azaroaren 25a) Galeseko musikagilea da. Batez ere koruko musika konpositore bezala ezaguna, a cappella eta instrumentazioaren laguntzaz abesteko musikaren egilea. "Ubi Caritas et Amor" motetea eta "Wherever You Are" abestia izan dira haren ekoizpen mediatikoenak.
# Paul Misraki

Paul Misraki (Konstantinopla, 1908ko urtarrilaren 28a - Paris, 1998ko urriaren 30a) greziar musikagilea izan zen.
145 filmetako musika idatzi zuen, 185 abestiez gainera, Edith Piaf, Yves Montand eta Juliett Grecó abeslarientzat, besteak beste. 1930-1939 bitartean Ray Venturaren orkestrako pianista nagusi izan zen. Bigarren Mundu Gerra bitartean Brasil, Argentina eta Estatu Batuetan izan zen, eta gerra bukatuta, Parisa itzuli zen, eta filmetarako abestiak idazten hasi zen. Besteak beste film hauetako musika idatzi zuen: Orson Wellesen Mr Arkadine (1995), Roger Vadimen Eta Jainkoak emakumea sortu zuen (1956), Jean-Luc Godarden Alphaville (1965), Luis Buñuelen Heriotza jardinean (1956). Bestalde, eleberriak eta saiakerak idatzi zituen: Nire aitaren etxea, Teilhard ulertzeko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-06-05 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2540023
* Multimedia: Paul Misraki / Q2540023
# Pellorneidae

Pellorneidae hegaztien barruko Passeriformes ordenako familia bat da. Asia eta Afrikan oso ohikoak dira. Lehen Timaliidae familian sailkatzen ziren genero hauek.

## Generoak

* Alcippe
* Gampsorhynchus
* Graminicola
* Illadopsis
* Jabouilleia
* Kenopia, espezie bakarrarekin Kenopia striata.
* Malacocincla
* Malacopteron
* Napothera
* Pellorneum
* Ptilocichla
* Ptyrticus espezie bakararekin Ptyrticus turdinus.
* Rimator
* Robsonius
* Trichastoma

## Kanpo estekak

* Datuak: Q2787489
* Multimedia: Pellorneidae / Q2787489
* Espezieak: Pellorneidae
# Pakicetus

Pakicetus Pakicetidae familiaren genero bat izan zen, balea anfibioez osaturik. Pakistango endemismo bat ziren Eozenoan.

## Kanpo estekak

* Datuak: Q310503
* Multimedia: Pakicetus / Q310503
* Espezieak: Pakicetus
# Pakidermoak

Pakidermoak (izen zientifikoz Pachydermata) ugaztunen ordena da, egun sailkapen sistematikoetan sartzen ez dena eta bereziki Holozenoko megafauna barnehartzen duena, hala nola egungo elefanteak, errinozeroak eta hipopotamoak. Etimologiaz, Pachydermata izenak azal lodikoak esan nahi du.

## Kanpo estekak

* Datuak: Q1921355
# Pakistan Monumentua

Pakistan Monumentua (urdueraz: یادبود پاکستان) Pakistango Islamabad hiriburuan dagoen monumentu bat da, pakistandarren batasuna irudikatzen duena. Muino batean kokaturik dagoenez Islamabad eta Rawalpindi hirietatik ongi ikusten da, eta toki turistiko nagusietako bat bihurtu da, egunero 1.500 turista hartzen ditu batazbeste.

## Historia

2002an planteatu zen horrelako monumentu baten beharra. Kultura Ministerioak lehiaketa antolatu zuen eta 20 proposamen jaso ziren. 2003ko uztailaren 10ean Arif Masoud-en proiektua izendatu zuten irabazle.
2004ko maiatzaren 25ean ezarri zen aurreneko harria eta 2007ko martxoaren 23an inauguratu zuen Pervez Musharaf presidenteak.

## Deskribapena

2'8 hektareatako azalera hartzen du Shakarparian mendien oinean, eta mogolen arkitekturako mukarna tradizionaletan inspiraturik lore erraldoi baten petaloak irudikatzen ditu. Lau petalo handi ditu eta bakoitza Pakistango kultura nagusi baten sinboloa da; Punjab, Balutx, Sindhi eta Paxtun kulturak. Hiru petalo txikiago ere baditu eta herrialdean dauden gutxiengoak errepresentatzen dituzte. Petaloak granitozkoak dira eta Pakistango paisaien marrazkiez eta Pakistanen independentzia prozesuak ezinbestekoak izan ziren liderren irudiez eta musika eta dantza eszenez apaindurik daude.
Petalo guztiek Pakistango banderak duen ilargi erdia eta izarra babesten dute. Izarraurrezko izarrak ditueen granito beltzez osatua dago eta ilargia altzairuzkoa da eta inspiraziozko idatziak ditu.

## Erabilera

Monumentu nazionala izateaz gain Pakistanen sorrera eta historia erakusten duen museoa ere bada. Argizari museoa ere badu barnean. Horretaz gain auditorio txiki bat ere badago, 62 eserleku dituena.
Monumentuaren ertz batean Islamabad hiriaren ikuspegi itzela duen plataforma garai bat dago.

## Iruditegia

* Pakistan Monumentua.
* Hiru petaloren erdia ilargia.
* Erdiko plataforma, izarra eta ilargia.
* Monumentuaren arkuak.

## Erreferentziak

* ↑ «Pakistan.Gov.pk - The Official Web Gateway to the Government of Pakistan» web.archive.org 2007-11-16 (Noiz kontsultatua: 2022-03-04).
* 1 2 (Ingelesez) «ISLAMABAD: Monument to be built at Shakarparian» DAWN.COM 2004-01-10 (Noiz kontsultatua: 2022-03-04).
* 1 2 (Ingelesez) «National Monument: Structure reflects history of Pakistan | The Express Tribune» The Express Tribune 2013-08-28 (Noiz kontsultatua: 2022-03-04).
* ↑ Saleem, Raja M. Ali. (2017). State, nationalism, and Islamization : historical analysis of Turkey and Pakistan. ISBN 978-3-319-54006-1. PMC 993771933. (Noiz kontsultatua: 2022-03-04).
* ↑ (Ingelesez) «Pakistan Monument Museum attracts people» Daily Times 2016-05-03 (Noiz kontsultatua: 2022-03-04).

## Kanpo estekak

* Datuak: Q3695640
* Multimedia: Pakistan Monument Islamabad / Q3695640
# Pakhomovskyita

Pakhomovskyita fosfato motako minerala da eta vivianita taldearen kidea da.

## Ezaugarriak

Pakhomovskyita fosfato mineralaren formula kimikoa hau da: ${\ce {Co3(PO4)2 * 8H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Pakhomovskyite: Mineral information, data and localities.» www.mindat.org (Noiz kontsultatua: 12-05-2019).
# Pakidermia

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Pakidermia edo elefantiasis azala loditzea ezaugarri duen eritasuna da. Zainetako odolaren edota linfaren zirkulazioa gorputzaren gune jakin batean oztopatzen denean sortzen da; hala, azalaren azpiko ehunak solidotu eta gogortuz joaten dira eta azala loditu egiten da orduan. Beheko gorputzadarretan, buruan eta betazaletan sortzen da gehienetan; gizonezkoengan eskrotoan eta emakumezkoarengan aluan eta bularretan ere eratu ohi da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-02-20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q16775468
* Multimedia: Elephantiasis / Q16775468